JohanHeinsen/ENO huggingface dataset:
Aalborg Stiftstidende, 1831-11-30
Blandede Efterretninger. Af en offentlig anthentisk Meddelelse erfares nu, at der, for det Tilfælde at Kjøbenhavn skulde vorde hjemsøgt at Cholera, deels allerede er indrettet, deels indrettes Hospitaler til Modtagelse af circa 350 Cholerapatienter, nemlig: i Søeqvæsthuset paa Christianshavn til 100, i Frue Arbeidshuus ved Nørrevold til 50, i Søe=Etatens Hospital i Nyboder til 100 og i Garnisons=Hospitalet i Rigensgade til 100 (eller ialtfald saa Mange som Artilleriecorpsets Sygehuus der kan optage); de tvende sidstnævnte Hospitaler ere vel fortrinsviis bestemte for Militairetaterne; dog kunne ogsaa der Civile fra de nærmeste Communer, ligesom og i Communernes Hospitaler militaire Cholerasyge optages; alt med Hensyn til hvor Hielpen hurtigst kan erholdes. Desuden er i Straffeanstalten paa Christianshavn Indretningen af en særskilt Choleræ=Hospitalafdeling i Qvæsthuusbygningen for Fangerne forberedet. - Den af Hs. Majestæt Kongen udnævnte Commission til at føre det overordentlige Tilsyn med Sundhedsvæsenet i Kjøbenhavn, bestaaer nu af: Politiechefen, Geheimectatsr. Kjerulff, Vicepolitiedirecteurer, Justitsr. Bræstrup, 3de Medlemmer af Sundhedscollegiet: Etatsr. Saxtorff, Prof. Lund og Prof. Bang, 1 Deputeret af Admiralitets og Commissariats=Collegiet: Generalkrigsc. Kinck, 1 Deputeret af General-Commissariats=Collegiet: Kammerherre, Oberst v. Rømer, 1 Medlem af Magistraten: Etatsr. Bentley, og 2 af Stadens 32 Mænd, Agen terne Hammerich og Zinn. - Districtscommissioner med Hensyn til Cholera ere organiserede i hvert af Stadens 12 Fattigforsørgelsesdistricter; hver af disse bestaar af: En af Stadens 32 Mænd, som Formand, en af Districtets Fattigforstandere efter tourviis Omgang), idet mindste 2 Læger, og 3 a 4 eller flere Borgere, som kunne være at formaae til, deri godvilligen at deeltage. Disse Commissioner, der allerede have erholdt detaillerede Forskrifter angaaende de dem overdragne Forretninger, erholde til Hielp det fornødne Politiepersonale. - Endelig have, som bekjendt, alt i Løbet af Sommeren, endeel af Stadens Jndvaanere, efter Opfordring, frivilligen overtaget det skjærpede Tilsyn med Overholdelsen af de Bestemmelser, som vedkomme Reenligheden og Sundhedstilstanden i Kjøbenhavn.
Aalborg Stiftstidende, 1831-11-30
Den forliste Skipper Tøriesens Liig er, efterat være iland drevet, hæderligen jordet i Frederikshavn.
Aalborg Stiftstidende, 1831-11-30
Efter allerhøieste Befaling af 17de Dennes ere alle Kongl. armerede Fartøier, som have været ude til Quarantaine=Væsenets Understøttelse, tilbagekaldte.
Aalborg Stiftstidende, 1831-11-30
J Ribe ere flere Huse spærrede som smittede af en ondartet Forraadnelsesfeder.
Aalborg Stiftstidende, 1831-11-30
(Veile Amtst.) Skibe under Ladning i Kjøbenhavn, bestemte til Aalborg; Jørg. Clausens, P. G. Hays og Geneskes.
Aalborg Stiftstidende, 1831-11-30
Døde. Forhenv. Brygger P. J. Gude (døde ved et ulykkeligt, Tilfælde); Toldbet. D. C. Fiist, 66 1/2 Aar; L. L. K. Tryde, 18 Aar; alle i Kbhvn. Provisor i Petersborg J. A. L. Rips, 25 Aar, fra Kbhvn., døde i Petersborg. S.A. Sichlau, 2 Aar, fra Kbhvn, døde i Nykjøbing paa Falster. Forp. J. Nielsen, 37 Aar, til Græse=Mølle. E.M. Møller, f. Tramburg, i Rinasted. J. S. Hatting, f. Schneider, 26 Aar, i Nestved. D. F. Rauchmand, f. Kasse, 64 Aar, i Roeskilde. Jfr. J. M. Fog, i Stubbekjøbing. Kæmner M. Rasmussen, 57 Aar, i Odense. Musiklærer Chr. Skive, 20 Aar, i Viborg. - F. C. M. Grevinde af Holstein, f. Grevinde af Ranzau-Brettenburg, i Kiel. Præsteenke M. M. Groth, 64 Aar, til Ahrens bock.
Aalborg Stiftstidende, 1831-11-30
Hals Skibsliste. Den 25de Novbr. indkom: J. Olsen af og fra Krager med Trælast. - Afseilet. J. Hansen af og til Odense med Kridt. I. L. Tangaard af Odense til Aarhuus med Salt, N. F. Larsen af Hon til Corsøer med Ballast. Den 27de indkom: A. Larsen af og fra Østerriisøer med Trælast. N. Stephensen af Aalborg fra Helsingøer med Stykgods. P. Christensen af Nyekjøbing fra Kbh. med Stykgods.
Aalborg Stiftstidende, 1831-11-30
Ved Postens Afgang herfra, den 28de Novbr., laae her for contra Vind 20 Fartøier, de fleste bestemte til Norge.
Aalborg Stiftstidende, 1831-11-30
Vinden. Den 24de Novbr., Nr O.; den 25de, O.; en 26de en 27de, NO.
Aalborg Stiftstidende, 1831-11-30
Bekjendtgjörelser. At det behagede Gud i Dag Morges Kl. 1, ved en rolig Død, efter 8 Dages Sygdom, at bortkalde til en bedre Verden Muursvend Carl C. F. Wielling, i hans Alders 29de Aar; dette skulde jeg, som den i hvis Huus han har opholdt sig og som har kjendt ham som et retskaffent og haabefuldt ungt Menneske, herved bekjendtgjøre for Venner og hans fraværende Familie. Aalborg, den 28de November 1831. C. M. Jacobsen.
Aalborg Stiftstidende, 1831-11-30
Mine ærede Slægtninge, Bekjendte, mange Dugdoms Venner og Veninder, saavel her i Byen som udenfor samme, hvilke jeg, ved Afreisen fra det kjære Aalborg til mit nye Hjem ikke har havt den Fornøielse at hilse til Afsked, ville herved modtage mit Farvel! og min hjerteligste Tak for Deres Venskab. Aalborg, den 28de November 1831. Henriette Köster, födt Winkel. Magistraten er bemyndiget til at bekjendtgjøre, at Selskabet for Naturlærens Udbredelse har, under Forsæde af Hans Kongelige Høihed Prinds Christian Frederik, Selskabets Patron, besluttet, at lade i forestaaende Vinter heri Byen afholde et Cursus af Forelæsninger. Skjøndt den store Gavnlighed af de Kundskaber, som saaledes udbredes er almindelig bekjendt, kunne vi dog ikke afholde os fra ved denne Leilighed fornemmeligen at anbefale alle Næringsdrivende og Hvo der agte at blive det, ikke at forsømme denne gode Leilighed til uden Bekostning at erhverve Kundskaber og Vink, som paa saa mange Maader ville sikkre og fuldkommengjøre deres Foretagender. Forelæsningerne ventes at kunne begynde hen i Januar Maaned, da Sted og Timer nærmere ville blive bekjendtgjorte. Aalborg Raadstue, den 25de Novbr. 1831. Schmidt. Wølfferdt.
Aalborg Stiftstidende, 1831-11-30
Da S. T. Hr. Pastor Chr. L. Mørch jordedes paa Ferslev Kirkegaard, den 24de Novbr. 1831. Tie vor Klage. - væk dog ei vor Ven der hviler, Sødt indslumret i en tryg en salig Blund, Mens fra nye Hjem han sine ømt tilsmiler: Lægedom for denne tifold Qvalers Stund, Intet Smerteraab maa længer voldsomt bryde, Svage mødig Vandrers Ham vel undte Fred, Stille Vemods ømme milde Taarer tyde Kun: vort Hiertes Savn, dets Sorg dets Kierlighed, Meget - ikke Alt. - er tabt. En kierlig Fader Os beskytter, trøster, redder af al Nød, Enker Faderløse aldrig Han forlader, Nei. - Han skaber Fryd, ia Livet selv, af Død; Han har giemt til Trøst, til navnløs Himmelglæde, Sin - den redelige - Tieners ædle Siel, Og mens Kierlighed og Venskab Ham begræde Straaler giennem Taaren selv Giensynets Held! - Hviil da Fred, og ingen Klage lyde, over Denne Grav. - Vor Ven er jo er død; Han sover F. Schiønning.
Aalborg Stiftstidende, 1831-11-30
Friske Citroner. Et godt Ege=Chatol anvises tilkjøbs fra Stiftsbogtrykkeriet.
Aalborg Stiftstidende, 1831-11-30
At de over Skole= og Fattigskatten for næste Aar forfattere Ligninger, henligge til Jndvaanernes Eftersyn hos Fattigvæsenets Kasserer, Forstander Brønnum i Skolegadens Fattighuus, indtil Løverdagen den 10de December næstkommende, det skulle man ikke undlade, herved at bringe til enhver Vedkommendes Kundskab. Aalborg i Commissionen for Skole= og Fattigvæsenet, den 30te November 1831. Byens oekonomiske Regnskaber for Aaret 1830 ligge fra idag i 3 Uger hos den constituerede Kæmner til Eftersyn for enhver Vedkommende. Aalborg Raadstue, den 25de November 1831. Schmidt. Wolfferdt.
Aalborg Stiftstidende, 1831-11-30
Undertegnede er nylig bleven forsynet med diverse franske, thibets og engelske Merinos, Tartan, Lysters, smukke kjøbenhavnske Bomuldstøier, ternede og stribede Musseliner, Morens, Bobinetter, gode Kalmukker, fine, middel og grovere Klæder, Drap de Dames, flere coul. Shawler og Kastetørklæder, gode Bolstre, Silke=Hatte paa Filt, smukke Fjedre til Dame=Hatte, Sølvblomster og Roser, uldne Pelleriner og uldne Reisetørklæder, gode Paraplyer m. m. Jens Ferslew.
Aalborg Stiftstidende, 1831-11-30
Licitationer. Efter Vedkommendes Begjering, bliver, Tirsdagen den 20de December næstkommende, Formiddag Kl. 10, afholdt Licitation paa Aalborg Bytingstue, over Træ-Materialierne til, samt Opførselsen af en ny Færgebro ved NørreSundbye. Conditionerne samt Overslagene, der beløbe 3878 Rbd., henligge, indtil Licitationsdagen, til Eftersyn paa Undertegnedes Contoir. Aalborg Byfoged-Contoir, den 28de Novbr. 1831. Schmidt.
Aalborg Stiftstidende, 1831-11-30
Auctioner. Efter Begjering af Literatus Kjeldskou, som Commissionair for Capitain Dalrymple, der Natten imellem den 12te og 13de Dennes, strandede sydost her for Øen med sit førende Barkskib Heroine, bestemt fra St. Petersborg til Hjemstedet, London, med en Ladning Talg, Trodser, Potaske og Hørfrø m. v., bliver ved Auction, som begynder førstkommende Fredag, den 2den December, om Formiddagen Kl. 10, i Østerbye paa Læsøe, bortsolgt 410 tjærede Trodser af forskjellige Størrelse, en Deel beskadigede Seil, noget kappet Tougværk, en Skibsmast, adskillige Rundholter og circa 12 Skippund Talg, hvilket herved bekjendtgjøres til de Lysthavendes EfterretLæsøe, den 27de November 1831. Ørum, Birkedommer. ning.
Aalborg Stiftstidende, 1831-11-30
De for Skatterestancer over Snedkermester Chr. H. BeksSted Nr. 313 i Brandstrupgaden, berammede 3de Auctioner, blive herved tilbagekaldte. Aalborg Byfoged-Contoir, den 29de Novbr. 1831.
Aalborg Stiftstidende, 1831-12-01
Frankrig. J Vende har Regjeringen gjort nogle heldige Opdagelser. En carlistisk Dame, Fru Larochejaquelin, som nylig havde faaet en Arv af 3 a 4 Millioner Fr. og som skal have erklæret, at hun var villig til at opofre hele denne Sum for en ny Restauration, blev taget til Fange i et Meierie, hvor hun havde skjult sig i en Bagerovn. Man har siden paa hendes Landgods forefunden en betydelig Sum rede Penge, 20000 Flintestene, en Mængde Vaaben og Krudt, en lithographisk Presse samt adskillige vigtige Papirer. Hun er iøvrigt siden sluppen ud af Fængslet i hvilken Anledning Regjeringen vil foranstalte en stræng Undersøgelse af Embedsmændenes Forhold i Vendee, da man ikke troer, at hun kunde have sluppen, uden Misligheder fra deres Side. Paa Gaarden la Gauberterre fandt man ogsaa en Deel Vaaben, og tede Penge. J Paris vil man vide, at Kronprindsen, for ret at ende de carlistiske Uroligheder i Vesten og Syden, vil begive sig til disse Egne og opholde sig der nogen Tid, om ikke med en Vicekonges Navn, saa dog med hans Functioner.
Aalborg Stiftstidende, 1831-12-01
Debatterne i de Deputeredes Kammer have i de sidste Dage fornemmelig angaaet det Bricquevilleske Forslag om den ældre Bourbonske Linies evige Udelukkelse fra fransk Grund og Dødsstraf for den af dens Medlemmer, som betraadte denne. Blandt dem, der talede imod Forslaget, udmærkede sig især Hr. v. Martignae, som kaldte Dødsstraffen et Barbarie og Forviisningen en Chimære. Jeg er vis paa, sagde han, at om nogen af denne ulykkelige Familie kom til Frankrig og bankede paa Døren hos den samme Deputerede, fra hvem dette Forslag er udsprungen, saa vilde denne ikke lukke sin Dør for ham. Forslaget blev imidlertid antaget, dog saaledes, at Dødsstraffen falder bort.
Aalborg Stiftstidende, 1831-12-01
Jtalien. Om Anliggenderne i Pavestaten høres denne Gang intet videre, end at Beboerne af Legationerne have tilskikket de 5 store Magter en Adresse, hvori de beskylde Paven for at standse Civilisationen og ødelægge al Handel og Vandel; de erklærede fremdeles, at Revolutionen ikke har været et enkelt Parties, men hele Folkets Værk, hvilket forlanger, deels at Regjeringen skal sæculariseres uden Krænkelse af Pavens personlige Autoritet, deels at Grundlovene skal sandtioneres ved en høitidelig og velgaranteret Tractat. De erklære til Slutning, at de til sidste Blodsdraabe vil modsætte sig de pavelige Tropper, naar man ikke tilstod dem disse Fordringer. En anden vidtløftigere Protestation, forsynet med talrige Underskrifter, skal være tilstillet Paven selv.
Aalborg Stiftstidende, 1831-12-01
Blandede Efterretninger. De polske Generaler Romarino og Langeron have fra deres Opholdsted sen Quarantaineanstalt i Bayern, ladet indrykke følgende Reclamation i Allg. Zeitung. Ved vor Ankomst paa det østerrigske Gebeet erklærede den Keiserlige Feldtmarschall=Lieutenant, Baron v. Bertoletti, i Nærværelsen af 10 om ham forsamlede polske Generaler, at enhver af os efter overstanden Quarantaine skulde paa Forlangende erholde Pas og kunde begive sig hvorhen han vilde. Denne Erklæring blev given os, medens vi endnu havde Vaaben i Haand; den var tydelig, ubetinget og følgelig ligesaavel anvendelig paa Soldater, som paa Officerer, paa Polakker, som paa de Franskmænd, Tyskere, Englændere, Svenske og Danske, der tjente i det andet Corps. Jkke destomindre klager Generalen over, at de i længere Tid bleve behandlede aldeles som Fanger, at de bleve afsondrede fra hverandre og det saa strængt, at de hverken maatte tale til hverandre eller skrive til hverandre, at de ikke engang maatte spadsere ud, hvortil de dog, efter de store Strabadser, de havde udholdt, trængte saa meget a. De erklære til Slutning, at de aldeles ikke tro, at denne Behandling har været en Følge af den østerrigske Regjerings umiddelbare befaling, hvorfor de vælge denne Vei for at bringe Sagen til sammes Kundskab. Det er lykkedes Porten at bringe den oprørske Pascha af Bagdad, Dand Pascha, til Underkastelse, men ikke før hans Hovedstad var bleven tagen med Storm efter et haardnakken Forsvar. Hans Overvinder har bedet om Naade for ham hos Sultanen og denne Bøn er til almindelig Forundring, opfyldt. Sultanen har anviist ham Staden Brussa i Lilleasien til Opholdsted.
Aalborg Stiftstidende, 1831-12-01
Arbeiderne i Tuillerierne, siger et fransk Blad, som have til Hensigt at gjøre dette Slot til et Plessis les Tours, (saa kaldtes Ludvig den 11tes befæftede Slot, drives med overordentlig Hurtighed. Trods den sidige Aarstid begynde de Kl. 5 om Morgenen og ophøre først henimod 11 om Aftenen. Man ønsker gjerne snart at blive færdig dermed, thi allerede begynder nogen Utilfredshed derover at yttre sig. Et andet fransk Blad bemærker i denne Anledning, at den samme Plan, som nu iværksættes, var forelagt Napoleon i hans sidste Regjeringsaar og af ham antaget.
Aalborg Stiftstidende, 1831-12-01
Paa den britisk vestindiske Øe Tortola har der været lagt Plan til en meget farlig Negeropstand. Man vilde dræbe alle Hvide og fornemmelig vare trende Personer: en V. Rogers Jsaacs, en Planteur fra St. Croix, der vel ikke selv eiede Besiddelser paa Øen, men bestyrede en Enkes, dernæst Oberst Hetheringdon samt en dissenterende Geistlig, udsete til Offere; ikke uden Sagkundskab var der udkastet en Finantsplan for det følgende Aar alle Sukker plantagerne skulde drives, som forhen. En Strid om hvorledes den Rom der havdes i Forraad paa Øen, skulde deles, gav Anledning til Opdagelsen. Man bemægtigede sig tre af Anførerne og tredie Dagen efter Opdagelsen var den hele Sammensværgelse undertrykt. Jmidlertid var Regjeringen dog ikke uden Frygt, da den kun havde ringe Midler til Modstand; den søgte derfor Assistence paa den nærliggende danske Ø St. Thomas, hvorfra ogsaa ufortøvet en Krigsbrig afsendtes.
Aalborg Stiftstidende, 1831-12-01
I det sølvrige Peru ere Finantserne i saa jammerlig en Forfatning, at Finantsministeren forgiæves har søgt at aabne et Laan mod den uhyre Rente: 3 pCt. maanedlig. F.
Aalborg Stiftstidende, 1831-12-01
I et Privatbrev fra Hamborg, dateret 18de Dennes, anføres som en Mærkelighed, at Cholera-Epidemien der, uagtet det i forrige Uge fire Gange stedfundne Høivande, ikke har antaget nogen værre Charakteer, ja Lægerne troe endog, at denne Vandmasse kan være af velgjørende Virkning. Som sædvanligt ved slig Leilighed stode en stor Mængde Kieldere i Hamborg aldeles under Vand, og Beboerne flyttede gjentagne Gange udaf og atter ind i samme, uden at føle mindste skadelig Virkning af Fugtigheden.
Aalborg Stiftstidende, 1831-12-01
Den Toldbetjent, som i forrige Maaned gjorde den store Confiscation paa Kysten af Carlsham, har af Beløbet, som anslaaes til over 30000 Rigsd. Banco, skjænket en betydelig Summa til Indretning af et Cholera-Sygehuus i samme Stad, som et Forsonings-Offer imellem ham og Varernes Eierere.
Aalborg Stiftstidende, 1831-12-01
Fra Siberien udføres aarligen 2000 Pud Mammuths knogler, hvoraf hvert Pud betales i Jrkursk med omtrent 25 Rubler.
Aalborg Stiftstidende, 1831-12-01
Den engelske Regjering har sendt et Skib med Levnetsmidler og Medicin til Helgolland.
Aalborg Stiftstidende, 1831-12-01
J Constantinopel er i denne Tid bleven halshugget tre Grækere, der, som Passagerer ombord paa et tyrkisk Skib, havde myrdet Besætningen, plyndret Lasten og sænket Skibet. En eneste Mand, som var undgaaet deres Morder hænder, havde gjenkjendt og angivet dem.
Aalborg Stiftstidende, 1831-12-01
Af Jernbanen imellem Donau og Moldau har man allerede 5 1/2 Mile færdige. Med Hensyn til Priserne paa Caffe for Tiden, spaaes den i et svensk Blad, at mange Caffedrikkere snart ville være tvungne til, ligesom under Fastlandskrigen, at tye til Surrogatet og der med lade sig nøie.
Aalborg Stiftstidende, 1831-12-01
Opdagelsen af et voldsomt Mord paa en italiensk Kræmmerdreng i London, hvis Liig blev falbuden det Kongelige Obductions=Collegium, har gjort en forfærdelig Sensation, i denne uhyre Stad, og trods den uendelige Folkemængde ere allerede mistænkte Forbrydere hæftede.
Aalborg Stiftstidende, 1831-12-01
J Paris har en Mand taget Patent paa at kaage Liim af Been. Middel til at borttage Pletter af Trægulve. Man opløse noget Potaske i varmt Vand, stryge det paa Pletten, lade det indtrækkes nogle Minuter, aftørre det omhyggelige og bestryge Pletten da med en Blanding af Vitriololie og Vand. Derpaa skylle man Stedet nogle Gange med reent Vand, og Pletten er borte.
Aalborg Stiftstidende, 1831-12-01
Fædrenelandet.
Aalborg Stiftstidende, 1831-12-01
Kjøbenhavn. Af det Brødrene Chr. og A. Lehmann tilhørende Menagerie, forevises i denne Tid endeel heri Hovedstaden. Paa det Skib, som bragte disse vilde Dyr hertil fra Stockholm, vare ogsaa endeel glubende Dyr f. Ex., en Tiger, en Panther, en Leopard, en Hyæne o. s. v.); men da det, som bekjendt, ikke er tilladt at landsætte slige Dyr her, bleve disse førte til Malmøe og forevises nu i Skaane. Jblandt de Dyr, som her forevises ere: En Gou, eller Hest med Horn fra Jndien, en Zebra fra Syd=Africa, der skal være den eneste, som for nærværende Tid findes levende i Europa, tvende Kangeruhus (didelphis Gigantea) fra NyHolland (Han og Hun), en Ossiloth fra Mexico, en Schatal fra Africa, en Genot fra Canada, en Ichneumon fra Ægypten, en Quati eller Myresluger fra Sydamerika, en Sail (Abe fra Sennegal) med sin 2 Maaneder gamle Unge, en Skovdjævel fra Borneo, en Satyr fra Barbariet, en Kalestrix fra Brasilien, en Mandrill fra Sennegal, samt endeel andre sjeldne Aber. Jblandt Fuglene: Ørne, Arras, Papagøier, Kakaduer &c., udmærker sig en Pelikan fra Africa. Endeligen forevises ogsaa tvende Slanger. En Kjæmpeslange (Boa constrictor) og en Anakonda (Boa contortrix) eller Afgudsslangen fra Ceylon. Den ene af disse har i disse Dage skiftet Ham, og derpaa begyndt at tage Næring til sig. Saaledes nød den i Søndags tre levende Høns. Efter korte Mellemrum af nogle Dage tager den nu Næring til sig i nogen Tid, hvorpaa den atter afholder sig derfra et Aars Tid. Dette Menagerie forevises fra Kl. 11 om Formiddagen til Kl. 7 om Aftenen dagligen i et smukt oplyst Locale paa Kongens Ny-Torv Nr. 5, Entreen betales med 2 Mk. pro Persona, og for Børndet Halve. Om Eftermiddagen Kl. 5 fores alle Dyrene.
Aalborg Stiftstidende, 1831-12-01
Den 22de November solgtes ved 4de Auction for 5860 Rbdlr. Sølv Huset Nr. 87 i Vognmagergaden, tilhørende afdøde Skomagermester S. A. Meyers og ligeledes afdøde Enkes fælleds Stervboe. Eiendommen er assureret for 8800 Rbdlr. Sølv.
Aalborg Stiftstidende, 1831-12-01
Ledige Embeder. Under det danske Cancellie, Kirke=Hvalsøe og Særløse Sognekald i Sjælland 336 Rbd. - Ørsted Sognekald i Aarhuus Stift 475 Rbd.
Aalborg Stiftstidende, 1831-12-01
Befordringer og Afgang. Under det danske Cancellie: Den 16de Novbr. er Cand. theol. J. H. Rosenkilde beskikket til residerende Capellan i Thisted og Sognepræst for Skinnerup Meenighed i Aalborg, Stift. Den 18de, Cancellie-Assessor og Herredsfoged og Herredsskriver i Artz og Skippinge Herreder i Holbeks Amt, A. P. Gude til virkelig Cancellieraad; Cancellist i Cancelliet A. P. Jessen, Herredsfoged og Herredsskriver i Tyrsting og Vrads Herreder i Skanderborg Am, H. C. Vit tusen, Cancelliesecretair og Birkedommer samt Birkeskriver, i Hirschholms Birk, B. S. Brorson, Cancelliesecretair og Herredsfoged i Sunds Gudme Herreder i Svendborg Amt, T. T. Bruun, og Secretair og Regnskabsfører ved Directionen for Almue= og Borger-Skolevæsenet i Kjøbenhavn, P. T. Reiersen, til Cancellieraader; Sognepræst for Hvalsøe og Særløse Menigheder i Sjælland, P. M. T. Nørgaard, til Sognepræst for Rorup og Glim Menigheder, sammesteds; Cand. theol. P. Rützau til Sognepræst for Assens og Klakring Menigheder i Aarhuus Stift; Cand. theol. S. H. Jørgensen til personal Capellan for Gudme og Brudager Menigheder i Fyen.
Aalborg Stiftstidende, 1831-12-01
Under de Deputerede for Finantserne: Den 5te Novbr. er ved den slesvig-holsteenske Hovedkasse i Rendsborg, hidtilværende 1ste Copist J. P. Hafs udnævnt til 2den Fuldmægtig; 2den Copiist G. P. Meggersee til 1ste Copist, og I. C. Wendell til 2den Copiist.
Aalborg Stiftstidende, 1831-12-01
Under Directionen for Universitetet og de lærde Skoler, Den 8de Novbr. er Politisecretair og Assistent ved Politi Directeur Embedet i Kbhvn., J. E. Larsen, beskikket til Professor extraordinarius i Lovkyndigheden ved Kjøbenhavns Universitet.
Aalborg Stiftstidende, 1831-12-01
Frederiksborg, den 17de November. Gaarsdagen var en sand Borgerfest for Hillerød og dens nærmeste Omgivelser. Det nye Raadhuus, som ved Amtmand de Treschovs virksomme Foranstaltning og Bestyrelse i Sommerens Løb var opført tildeels ved frivillige Bidrag af Byens Borgere, blev høitideligen indviet ved en Suppee og et Bal, hvorved Pladsene omkring Huset vare oplyste med Begkrandse. Høitideligheden begyndte med en Salve af Kanonskud. Derpaa holdtes tvende korte Taler, den ene af den constituerede Rector Etatsraad Tauber om "Localets Øiemeed og det fortjenstfulde i Communers Bestræbelser efterhaanden, at fuldkommengjøre deres Jndretninger i Forhold til Tidernes stigende Cultur, og den anden af Amtmanden om "den Aand, som under trykkende Tidsbegivenheder bør knytte Borgersamfundets Medlemmer til hinanden. En Sang af Landinspecteur Søeborg, der var tilegnet Amtmanden, med følgende Linier: Naar Snille, nidkjær Daad paaskjønnet bliver, Erkjendtlig Krands Dem Hillerød da giver. blev afsjungen under Accompagnement deels for, deels efter Tallerne.
Aalborg Stiftstidende, 1831-12-01
Aarhuus, den 26de November. Et Skibsbygm. Bonnesen her tilhørende Skib, ført af Capt. Seiersen, ladet med Steenkul fra Sunderland, som det havde forladt den 14de November, kom igaar her paa Rheden, som det idag har forladt igjen, ifølge Ordre af Rhederen samt Lastens Eier, Hr. Kom. Lewis, for at gaae til Ebeltoft, og der lægge sig under Quarantaine, da det her, paa denne Aarstid, især hvis der kom en Storm paa, ikke laae saa sikkert som det ligger der.
Aalborg Stiftstidende, 1831-12-01
Paa Gammel-Estrup skal i disse Dage en Mand, som forrettede Skorsteensfeiertjenesten, være bleven opbrændt i en Skorsteen, som der var gaaet Jld i, hvilken man havde dæmpet ved Svovl.
Aalborg Stiftstidende, 1831-12-01
Blandede Efterretninger. Den 26de September paadømtes i den Kongl. Landsoverret i Viborg Sagen. Handelsbetjent Jens Mørchs Arvinger, contra: Kjøbmændene Abr. Metz i Randers, J.J. Nørgaard i Aalborg og Stiftamtmanden sammestes paa det Offentliges Vegne, angaaende 600 Rbd. r. S. efter en Vexel og 10 Rbd. Sedler efter Beviis, som Metz fordre i Boet, og Nørgaards testamentariske Arveret efter Jens Mørchs Moster Jfr. Ingerborg Bomholt - hvorom paa Skiftet var dicideret, at Mets Fordringer skulle gives Udlæg; men Vexlens Beløb tilfalde Kongens Kasse, og Nørgaard være arveberettiget - og blev Boet med Hensyn til Vexlens Beløb frifunden saavel for Mets som den Kongl. Kasses Krav, hvorimod Skiftedicisionen forøvrigt stadfæstedes.